
Oportunitate pentru studenții UB la Olimpiada Internațională de Limbă Engleză pentru universități (ELO Uni)

Studenții Universității din București sunt invitați să participe la Olimpiada Internațională de Limbă Engleză pentru Universități (ELO Uni), o competiție academică de nivel internațional, care promovează excelența în comunicarea în limba engleză în mediul universitar. Evenimentul este organizat de Ministerul Învățământului Superior și al Cercetării Științifice din Regatul Hașemit la Iordaniei și va avea loc în perioada 4-6 decembrie 2025.
Ediția de anul acesta este centrată pe tema Sportului. În anii trecuți, temele competiției au variat de la Turism, Educație și Sănătate, la Social Media, Securitate Alimentară și Patrimoniu Național.
ELO Uni este o competiție educațională în cadrul căreia pot participa echipe de studenți cu vârste cuprinse între 18 și 24 de ani din universități publice și private din întreaga lume.
Scopul acestui concurs este de a promova îmbunătățirea competențelor lingvistice în domeniul limbii engleze, a abilităților de leadership, muncă în echipă și competențele pentru utilizarea teoriilor moderne de cercetare științifică în toate domeniile.
Înscrierile se pot realiza până cel târziu la data de 27 septembrie 2025. Studenții care doresc să participe sunt încurajați să se organizeze în echipe formate din cinci membri și să contacteze profesorii coordonatori pentru a se înscrie la competiție.
Performanța echipelor participante este evaluată în funcție de anumite criterii stabilite în prealabil de comitetele de jurizare specializate.
Membrii echipelor susțin un test de limba engleză în prima zi a Olimpiadei. Pe parcursul primei și celei de-a doua zile sunt evaluate munca în echipă, proiectul, reprezentația teatrală și serviciul în folosul comunității, fiecare echipă prezentând în fața comitetelor de jurizare ceea ce a realizat.
Rezultatele sunt anunțate în a treia zi, iar echipele câștigătoare primesc premiile olimpice în cadrul ceremoniei de închidere.
Prin participarea la această olimpiadă, studenții se pot afirma într-un cadru internațional și pot care să aducă un impact pozitiv asupra parcursului lor educațional și profesional. Concursul își propune să stimuleze interesul pentru perfecționarea continuă a competențelor lingvistice și să contribuie la promovarea unei culturi universitare bazate pe deschidere, dialog și competitivitate constructivă.
Organizatorii competiției vor acorda trei premii principale în valoare de 5000 euro, 3000 euro și 2000 euro, cât și alte premii pentru secțiunile performanță în teatru, proiecte, comunitate, muncă în echipă și limba engleză.
Detalii suplimentare privind condițiile de eligibilitate și procedura de înscriere sunt disponibile AICI sau la adresa de e-mail info@elo.international.
